Foto: aa.com.tr Qirg‘izistonda Sapar Isoqov boshchiligidagi koalitsion hukumat qasamyod qabul qildi hamda o‘z vazifalarini bajarishga kirishdi. Marosim Qirg‘iziston parlamentida prezident Almazbek Atamboyev ishtirokida bo‘lib o‘tdi. Ikki hafta avval parlament Qirg‘izistonning yangi hukumatiga ishonch bildirgandi. Yangi bosh vazir koalitsion hukumat tuzilmasi va dasturiga hech qanday o‘zgartirishlar kiritmadi. Sapar Isoqov Qirg‘izistonning 28-bosh vaziriga aylandi. Mamlakat sobiq bosh vaziri Sooronboy Jyenbekov avgust oyi oxirlarida prezidentlik saylovlarida qatnashishi tufayli iste’foga chiqqandi.